Nigreca kaprimulgo

Nigreca kaprimulgo (Nyctipolus nigrescens) estas specio de kaprimulgoj en la kaprimulga familio Kaprimulgedoj. La specioj troviĝas en Suda Ameriko. Ĝi vivas en Brazilo, Bolivio, Kolombio, Ekvadoro, Franca Gujano, Gujano, Peruo, Surinamo, kaj Venezuelo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. Species Lists of Birds for South American Countries and Territories.  Alirita la 24an de Aŭgusto, 2021

Taksonomio kaj sistematiko
La Nigreca kaprimulgo estis origine metita en genron Caprimulgus, sed DNA-analizoj montras ke ĝi kaj ĝia frata specio Hirunda kaprimulgo (Nyctipolus hirundinaceus) postulas sian propran genron. La Nigreca kaprimulgo estas monotipa.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021Bemis, K. (2020). Blackish Nightjar (Nyctipolus nigrescens), version 1.0. In Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 5an de Oktobro, 2021

Aspekto
La nigreca kaprimulgo longas 19,5 ĝis 21,5 cm kaj pezas 32 ĝis 39 g. 

Ĝiaj supraj partoj estas nigrecbrunaj kun brunaj, grizecaj blankaj kaj cinamaj makuloj. Ĝia vosto estas malhelbruna kun neklaraj pli helaj strioj kaj makulecoj kaj (ĉe la masklo) blanka pinto. La subaj partoj al la ventro estas malhelbrunaj kun pli pala strieco; la ventro kaj flankoj estas sablokoloraj kun pli malhela strio. La gorĝo havas malgrandan blankan makulon ambaŭflanke. 

Dumfluge la flugilo montras malgrandan blankan bendon.

Distribuado kaj habitato
La Nigreca kaprimulgo troviĝas oriente de Andoj en Peruo, Ekvadoro, kaj suda Kolombio, kaj tra suda Kolombio tra suda Venezuelo kaj la Gujanoj en nordorientan kaj nord-centran Brazilon. Ili enloĝas ĉiamverdan arbaron de malaltaj teroj, sed plejparte troviĝas sur aŭ proksime de malfermaj nudrokoj aŭ sur sablaj kaj gruzejoj laŭ malgrandaj riveroj. En alteco ĝi varias de marnivelo en Brazilo ĝis 900 m en Bolivio, 800 m en Kolombio, 1 200 m en Ekvadoro, kaj 1 100 m en Venezuelo.

Kutimaro
Manĝado
La Nigreca kaprimulgo estas krepuskula kaj noktula. Ĝi manĝas dumfluge de krepusko ĝis tagiĝo super nudrokoj kaj super la arbara kanopeo. Ĝi ankaŭ estis registrita piede elektante predon de grandaj ŝtonoj. Ĝia dieto ne estis detala sed povas inkluzivi tineojn kaj skarabojn. Dumtage ĝi ripozas sur rokoj aŭ falintaj arboj.

Reproduktado
La reprodukta sezono de la Nigreca kaprimulgo varias tra sia teritorio sed preskaŭ ĉie estas dum la longa seka sezono de aŭgusto ĝis novembro. Maskloj montriĝas al inoj starigante la voston por montri la blankajn markojn. Inoj demetas ununuran ovon, kutime en depresio en nuda roko kvankam foje sur nuda sablo aŭ grundo. Ili nestumas unuope aŭ foje en malgrandaj izolaj kolonioj.

Voĉo
La kanto de la Nigreca kaprimulgo estas mallonga, "mola, ronronanta pu'r'r'r'r't aŭ k'r'r'r'rt". Dum la pariĝa elmontro kaj la masklo kaj la ino kantas. Ili ankaŭ faras klak aŭ ptink alarmalvokon kaj "gorĝecan siblan" minacan memontron.

Statuso
La IUCN taksis la Nigrecan kaprimulgon kiel malplej Zorgigan. Kvankam ĝia populacigrando ne estas konata, ĝi verŝajne estas stabila. Ĝi estas ofta ĝis abunda en taŭga habitato.

 Referencoj 

Kategorio:Kaprimulgoformaj
Kategorio:Birdoj de Sudameriko